**ANEXA 2**

**DECLARAŢIE**

Subsemnatul (ă)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_domiciliat (ă) în Bucureşti, Sector 1, Str.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_nr.\_\_\_, bl.\_\_, ap.\_\_\_ **mă oblig ca în perioada 01.04.2019 - 31.05.2019** **să aduc următoarele acte necesare verificării datelor înscrise în cererea/declarație pe propria răspundere privind acordarea ajutorului pentru încălzirea locuinţei, și pentru a face dovada îndeplinirii condițiilor legale, pe toată perioada de acordare a ajutorului corespunzător sezonului rece 2018-2019**:

*- taloane pensie/adeverinţă de la Casa Pensii (pentru lunile noiembrie 2018-martie 2019), pentru titularul cererii şi pentru toţi membrii familiei, după caz.*

*- adeverinţe de salariu pentru membrii familiei şi titularul cererii (în cazul în care sunt salariaţi), în care să se specifice venitul net lunar pe fiecare lună în parte pentru perioada noiembrie 2018-martie 2019 inclusiv valoarea bonurilor de masă sau menţiunea că nu se primesc bonuri din partea angajatorului.*

*- adeverinte de venit pentru* ***anul 2018 și 2019*** *eliberate de către Administraţia Finanţelor Publice Sector 1 din Str. Şos Bucureşti – Ploieşti nr.9-13, Sector 1, pentru titularul cererii şi pentru toţi membrii familiei cu vârsta peste 18 ani.*

*- taloane de alocaţie (plasament sau alte indemnizaţii) pentru lunile noiembrie 2018-martie 2019 sau adeverinţă eliberată de către Agenţia Pentru Plăţi şi Inspecţie Socială în care să se specifice cuantumul prestațiilor pe fiecare lună în parte).*

*- taloane privind indemnizaţia de handicap sau orice alte indemnizaţii acordate potrivit legii după caz pentru lunile noiembrie 2018-martie 2019.*

*- taloane de şomaj pentru pentru lunile noiembrie 2018-martie 2019 după caz.*

*- alte acte justificative privind veniturile realizate în perioada noiembrie 2018-martie 2019.*

*- adeverinţă eliberată de către asociația de proprietari/locatari în care să se menționeze numărul persoanelor care au locuit la această adresă în perioada noiembrie 2018-martie 2019, numele și prenumele acestora, după caz.*

*- declaraţie pe propria răspundere a titularilor /membrilor care nu realizează venituri (dacă este cazul) pentru perioada noiembrie 2018-martie 2019.*

*- declaraţie pe propria răspundere a titulariilor /membrilor care realizează venituri ocazionale (daca este cazul) pentru perioada noiembrie 2018-martie 2019.*

- pentru persoanele membre în cererea/declaraţie pe propria răspundere, care au domiciliul pe raza altui sector al Municipiului Bucureşti sau pe raza altei localităţi, sunt necesare următoarele documente: adeverinţă emisă de instituția competentă, din localitatea de domiciliu, din care să reiasă, dacă au beneficiat /nu au beneficiat de ajutor de încălzire pentru perioada noiembrie 2018-martie 2019, certificat de atestare fiscală, emis de către Direcția de Taxe și Impozite din localitatea de domiciliu şi adeverinţe de venit pe anul 2018 și 2019 eliberate de către Administraţia Finanţelor Publice a respectivei localităţi/sector.

La completarea şi depunerea cererii/declaraţiei pe propria răspundere, privind acordarea ajutorului pentru încălzirea locuinţei, am luat la cunoştinţă şi am ţinut cont de **Lista cuprinzând bunurile ce conduc la excluderea acordării ajutorului pentru încălzirea locuinţei;**

**Cu această ocazie am luat la cunoștință de prevederile art.19 alin.1 și 2 din OUG 70/2011 prin care „titularii ajutoarelor pentru încălzirea locuinţei sunt obligaţi să comunice primarului orice modificare intervenită în componenţa familiei şi a veniturilor acesteia, în termen de 5 zile de la data modificării”. Comunicarea modificărilor se va face prin depunerea unei noi cereri/ declarații pe propria răspundere.**

**Totodată am fost informat că:**

**-în perioada sezonului rece se pot efectua anchete sociale pentru verificarea datelor înscrise în cererea/ declarație pe propria răspundere în cazul solicitării ajutorului pentru încălzirea locuinței cu gaze, energie termică, lemne. În cazul beneficiarilor de ajutor pentru încălzirea locuinței cu energie electrică anchetele sociale se efectuează obligatoriu în termen de 15 zile de la data depunerii cererii.**

**-dacă nu depun în perioada 01.04.2019-31.05.2019 actele menționate mai sus, ajutorul pentru încălzirea locuinței se va recupera în condițiile legii.**

**-dacă depun în perioada 01.04.2019-31.05.2019 actele menționate mai sus dar se constată faptul că nu am declarat corect componența familiei, veniturile realizate și bunurile deținute, ajutorul pentru încălzirea locuinței se va recupera în condițiile legii.**

**-dacă în perioada sezonului rece refuz să furnizez informații și documente necesare întocmirii anchetei sociale sau dacă nu declar corect componența familiei, veniturile realizate, bunurile deținute, dreptul la ajutor pentru încălzirea locuinței încetează începând cu luna următoare, iar sumele plătite se recuperează în condițiile legii, prin dispoziție a primarului care constituie titlu executoriu.**

**De asemenea, menţionez că sunt / nu sunt de acord ca D.G.A.S.P.C Sector 1 să solicite pentru mine şi membrii majori ai familiei mele, beneficiari ai prezentei cereri, adeverinţe de la D.G.I.T.L Sector 1 cu privire la bunurile impozabile.**

Am luat la cunoștință că informațiile din cererea depusă și din actele anexate la aceasta vor fi prelucrate de D.G.A.S.P.C. Sector 1 cu respectarea prevederilor **Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date.**

Declar că am fost informat că datele cu caracter personal sunt prelucrate în scopul și pentru îndeplinirea atribuțiilor legale ale instituției, fiind posibilă comunicarea acestor date către autorități publice, operatori, terți sau împuterniciți sau altor destinatari, în vederea obligației legale care îi revin D.G.A.S.P.C. Sector 1

**Mi-au fost aduse la cunoștință următoarele drepturi:**

**Dreptul de acces**  înseamnă dreptul de a obține o confirmare din partea D.G.A.S.P.C . Sector 1 că prelucrează sau nu datele cu caracter personal și, în caz afirmativ, acces la datele respective și la informații privind modalitatea în care sunt prelucrate datele.

**Dreptul la portabilitatea datelor** se referă la dreptul de a primi datele personale într-un format structurat, utilizat în mod curent și care poate fi citit automat și la dreptul ca aceste date să fie transmise direct altui operator, dacă acest lucru este fezabil din punct de vedere tehnic.

**Dreptul la opoziție** vizează dreptul de opoziție la prelucrarea datelor personale atunci când prelucrarea este necesară pentru îndeplinirea unei sarcini care servește unui interes public sau când are în vedere un interes legitim al operatorului.

**Dreptul la rectificare** se referă la corectarea, fără întârzieri nejustificate, a datelor cu caracter personal inexacte.

**Dreptul la ștergerea datelor ("dreptul de a fi uitat")** înseamna dreptul de a solicita stergerea datelor cu caracter personal, fără întârzieri nejustificate, în cazul în care se aplică unul dintre următoarele motive: acestea nu mai sunt necesare pentru îndeplinirea scopurilor pentru care au fost colectate sau prelucrate; se retrage consimțământul și nu există niciun alt temei juridic pentru prelucrare; există opoziție la prelucrare și nu există motive legitime care să prevaleze; datele cu caracter personal au fost prelucrate ilegal; datele cu caracter personal trebuie șterse pentru respectarea unei obligații legale; datele cu caracter personal au fost colectate în legatură cu oferirea de servicii ale societății informaționale.

**Dreptul la restricționarea prelucrarii** poate fi exercitat în cazul în care persoana contestă exactitatea datelor, pe o perioada care ne permite verificarea corectitudinii datelor; prelucrarea este ilegală, iar persoana se opune ștergerii datelor cu caracter personal, solicitând în schimb restricționarea; în cazul în care Furnizorul nu mai are nevoie de datele cu caracter personal în scopul prelucrării, dar persoana i le solicită pentru constatarea, exercitarea sau apararea unui drept în instanță; în cazul în care persoana s-a opus prelucrarii pentru intervalul de timp în care se verifică dacă drepturile legitime ale operatorului prevalează asupra celor ale persoanei respective.

În cazul în care doriți să vă exercitați oricare dintre drepturile de mai sus pentru siguranța datelor dvs. vă rugăm să depuneți o cerere scrisă, datată și semnată de către dvs. la registratura instituției la adresa de corespondență, Bd. Mareșal Averescu nr. 17, Pavilion F.

**Datele care vor fi prelucrate sunt următoarele: nume și prenume, adresă de domiciliu, adresă de reședință, cetățenie, date carte de identitate, date buletin de identitate, date certificat de naștere, date carte de identitate provizorie, permis de ședere temporară, permis de ședere pe termen lung, carte de rezidență permanentă, carte de rezidență, număr de telefon/fax, adresă de e-mail, cod numeric personal, date bancare, date privind sănătatea, date sensibile.**

 **Actele normative care stau la bază sunt** Ordonanţa de Urgenţă nr.70/2011 privind măsurile de protecţie socială în perioada sezonului rece cu modificările şi completările ulterioare și Hotărârea de Guvern nr.920/2011 privind aprobarea Normelor metodologice de aplicare a prevederilor O.U.G. 70/2011 privind măsurile de protecţie socială în perioada sezonului rece cu modificările şi completările ulterioare.

**Datele personale vor fi păstrate atât timp cât este necesar pentru realizarea scopurilor menționate mai sus și/sau perioada de timp prevăzută de dispozițiile legale în vigoare, respectiv între 1 și 50 de ani.**

***Mă oblig să anunț orice modificare a datelor cu caracter personal în termen de 5 zile de la data modificării.***

Am primit un exemplar

Data: Semnătura: